Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: 1997. évi LXXVIII. törvény (a továbbiakban: Ét.) rendelkezései:
Paragraph Index: 1260

c) minden más olyan esetben, amikor azt az építés helyi rendjének biztosítása egyébként szükségessé teszi.” III. Az indítvány megalapozott. A helyi önkormányzáshoz való alapjogok körébe tartozik a helyi társadalmi viszonyok helyi jogi szabályozása, az önkormányzati rendeletalkotás. Ezek egyik típusa, amikor az önkormányzat törvény végrehajtására a törvény felhatalmazása alapján, a törvény keretei között alkot rendeletet. A helyi társadalmi viszonyok között fontos szerepet töltenek be az Ét. felhatalmazása alapján alkotott helyi építésügyi szabályzatok és a településrendezési tervek, miután ezek az adott település és környezete fejlõdését, a településen élõk, ott tartózkodók életkörülményeit hosszabb idõszakra döntõen befolyásolják. Ebbõl is következik, hogy a helyi építésügyi elõírásoknak több követelménynek kell eleget tenniük: az Alkotmány 44/A. § (2) bekezdésébõl adódóan az e tárgyban alkotott önkormányzati rendelet sem lehet ellentétes magasabb szintû jogszabállyal, a helyi építésügyi szabályzatnak és a települési rendezési tervnek figyelembe kell venni az országos településrendezési szakmai elõírásokat, a település társadalmának igényét. Mindezekre tekintettel az Ét. részletesen szabályozza az építésügyi szabályzatok, a településrendezési tervek elõkészítésének, egyeztetésének és elfogadásának a rendjét. Az Ét. 9. §-a részletezi, hogy a helyi építésügyi szabályzat és a településrendezési tervek kidolgozása során az érintett állampolgárokat, szervezeteiket, államigazgatási szerveket, települési önkormányzatokat milyen tartalommal, milyen módon, határidõben kell tájékoztatni, véleményüket kérni, véleményeltérés esetén egyeztetõ tárgyalást tartani, az el nem fogadott véleményekrõl tájékoztatást adni. Az Ét. 9. § (7) bekezdése szerint a helyi építési szabályzat és a településrendezési tervek a (2)—(6) bekezdésben elõírt véleményeztetési eljárás lefolytatása nélkül nem fogadhatók el. Andornaktálya község Önkormányzatának Képviselõtestülete a támadott rendeleteivel módosította a község Általános Rendezési Tervét, e módosítások során azonban figyelmen kívül hagyta az Ét.-nek a rendezési tervek elõkészítésére, egyeztetésére, véleményeztetésére vonatkozó kötelezõ elõírásait. A hivatalvezetõ törvényességi észrevételeit a képviselõ-testület nem fogadta el. A képviselõ-testület jogi álláspontjának lényege az, hogy a község általános rendezési tervét még az Ét. megalkotását megelõzõen

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes